Piacenze ète 'a cetata de ll'Emilia-Romagna ccu 'u clime cchiù continendale, de conseguenze le 'nvìerne sonde 'nu picche cchiù riggide respette a lle otre cetate d'a reggione e le precipitazione resultane maggiore. Le mineme 'nvìernale reggetrate sonde cchiù vasce inoltre a quèdde de lle cetate 'nzeccate lombarde. 'A vicinanze d'a cetata ad 'u jume Po puèrte cumme conseguenze ca, jindre totte le periode de ll'anne, 'u clime sije caratterizzate da 'na forte umiditate: de 'nvìerne se manifeste ccu granna frequenze 'u fenomene d'a nebbie, d'estate le condizione meteorologgeche sonde spesse de afe ca no se pòte ccu sopporte.